Folketing
2001-10-11

Hr. Knud Erik Hansen snakker om retssikkerhed for asylsøgere. Jeg vil gerne sige, at den retssikkerhed, som flygtningekonventionen lægger på landene, tilslutter vi os. Det er, at landene forpligter sig til ikke at sende personer tilbage til forfølgelse. Vi har aldrig ønsket at være med til at sende folk tilbage til forfølgelse. Vi ønsker sikre områder nær på de steder, hvorfra der flygtes. Så spørger hr. Knud Erik Hansen: Hvad så med familiesammenføringer, og hvad vil vi gøre i EU? Vi må jo tage befolkningens afgørelse til efterretning, og befolkningen ønsker altså i den sag, at det skal være vanskeligere at føre en borgerlig udlændingepolitik, fordi man ikke vil af med forbeholdene. Det må vi jo affinde os med. Det er en meget beklagelig situation, at vi ikke kan få lov at påvirke politikken i EU. Til hr. Christian H. Hansen, der er vred over, at han ikke har hørt, jeg har sagt tak, må jeg jo sige, at når man ikke vil høre efter i Folketingssalen, må man læse Folketingstidende bagefter. Hr. Ole M.